АҞӘА, нанҳәа 10 – Sputnik, Асмаҭ Ҵәыџьба. Нанҳәа 10 асааҭ 10:00 — 17:00 рзы афымцамч аанкылахоит ҳәа аанацҳауеит АУН "Амшынеиқәафымцамч" апресс-маҵзура.
""Амшынеиқәафымцамч" аремонт усурақәа мҩаԥнагараны иҟоуп аподстанциа "Гудаута —110" аҟны. Убри инадҳәалан нанҳәа 10 асааҭ 10:00 — 17:00 рзы афымцамч аанкылахоит ақалақь аҿи Бамборатәи аиланхарҭаҿи", — ҳәа еиҭеиҳәоит АУН "Амшынеиқәафымцамч" апресс-маӡаныҟәгаҩ Саид Барганџьиа.